hotchpotch/miracl-hf-unified huggingface dataset:
ระบบไฟฟ้า 3 เฟส
ระบบไฟฟ้า 3 เฟส เป็นวิธีการจ่ายไฟฟ้ากระแสสลับและพลังงานผ่านระบบกริดไฟฟ้าที่เป็นที่นิยมมากที่สุดในโลก ระบบนี้เป็นหนึ่งในระบบหลายเฟสที่ใช้บ่อยในการให้พลังงานแก่มอเตอร์ไฟฟ้าและโหลดต่าง ๆ ที่ต้องใช้กำลังไฟฟ้าเป็นจำนวนมาก
ระบบ 3 เฟสมีประสิทธิภาพมากกว่าระบบ 2 เฟสเนื่องจากระบบ 3 เฟสสามารถจ่ายกระแสไฟฟ้าได้มากกว่าเมื่อทั้งคู่มีจำนวนวัสดุตัวนำไฟฟ้าเท่ากัน ระบบ 2 เฟสคิดค้นโดย กาลิเลโอ เฟอร์ราริส, มีฮาอิล โดลิโว-โดโบรโวลสกี, โยนาส เวนสตรอม, จอห์น ฮอปกินสัน, และ นิโคลา เทสลา ในช่วงปลายศตวรรษที่ 19
ยูลออลเวส์ไฟนด์ยัวร์เวย์แบ็กโฮม
"ยูลออลเวส์ไฟนด์ยัวร์เวย์แบ็กโฮม" () เป็นเพลงแนวคันทรีป็อป แต่งขึ้นสำหรับภาพยนตร์ปี ค.ศ. 2009 เรื่อง "" เพลงขับร้องโดยแฮนนาห์ มอนทานา ตัวละครที่รับบทโดยไมลีย์ ไซรัส เพลงฉบับคาราโอเกะถูกรวมอยู่ในชุดรวมคาราโอเกะประกอบภาพยนตร์ด้วย เพลงเป็นแนวคันทรีป็อปและป็อปร็อก ในด้านเนื้อร้อง เพลงเล่าเกี่ยวกับการอยู่ติดดินและกลับสู่รากเหง้าของตน
เพลงประสบความสำเร็จใจด้านการตอบรับจากในภาพยนตร์ ในเชิงพาณิชย์ "ยูลออลเวส์ไฟนด์ยัวร์เวย์แบ็กโฮม" ได้รับการตอบรับระดับค่าเฉลี่ยถึงต่ำในหลาย ๆ ประเทศ เมื่อเทียบกับงานอื่น ๆ ของไซรัสในนามมอนทานา เพลงขึ้นอันดับในชาร์ตแคนาเดียนฮอต 100 ที่อันดับ 36 เนื้อเรื่องในมิวสิกวิดีโอเกิดขึ้นเวลาเดียวกันกับเนื้อเรื่องในภาพยนตร์แฮนนาห์ มอนทานา: เดอะมูฟวี
พระนางชินโบเม
พระนางชินโบเม ( ; พระมเหสีในกษัตริย์แห่ง อาณาจักรอังวะ ถึง 5 พระองค์พระนางชินโบเมเป็นพระมเหสีที่มีความงดงามทำให้เป็นที่โปรดปรานของ พระเจ้าฝรั่งมังฆ้อง กษัตริย์องค์ที่ 4 จึงได้รับการสถาปนาเป็นพระอัครมเหสีเมื่อ ค.ศ. 1407 ต่อมาได้เป็นที่โปรดปรานของ พระเจ้าฝรั่งมังศรี กษัตริย์องค์ที่ 5 พระราชโอรสของพระเจ้าฝรั่งมังฆ้อง กระทั่ง พระนางเชงสอบู ได้เข้ามาเป็นพระมเหสีเมื่อ ค.ศ. 1424
ในเดือนพฤศจิกายน ค.ศ. 1425 พระนางชินโบเมมีส่วนเกี่ยวข้องกับการสวรรคตของพระเจ้าฝรั่งมังศรี ต่อมาพระนางได้อภิเษกกับ พระเจ้ามินละแหง่ กษัตริย์องค์ที่ 6 ซึ่งเป็นพระราชโอรสองค์ใหญ่ของพระเจ้าฝรั่งมังศรี อีก 3 เดือนต่อมาพระนางได้วางยาพิษปลงพระชนม์องค์ยุวกษัตริย์เพื่อให้ชู้รักคือ เจ้าฟ้ากะเลเจตองนโย ขึ้นสืบราชบัลลังก์แห่งอังวะและอีกครั้งที่พระนางได้เป็นพระอัครมเหสี ต่อมาในเดือนพฤษภาคม ค.ศ. 1526 พระเจ้ากะเลเจตองนโยถูกโค่นราชบัลลังก์โดย โม่ญี่นตะโด แห่งเมือง โม่ญี่น ซึ่งพระองค์ได้สถาปนาพระนางชินโบเมเป็นพระมเหสีรอง
ออสบอร์น เรย์โนลส์
ออสบอร์น เรย์โนลส์ (; 23 สิงหาคม ค.ศ. 1842 – 21 กุมภาพันธ์ ค.ศ. 1912) เป็นนักฟิสิกส์ชาวบริติช เกิดที่เมืองเบลฟาสต์ เป็นบุตรของออสบอร์น เรย์โนลส์ ผู้พ่อกับเจน ไบรเออร์ (นามสกุลเดิม ฮิกแมน) ต่อมาครอบครัวของเขาย้ายไปอยู่ที่เมืองแดดัมในมณฑลเอสเซกซ์ เรย์โนลส์สนใจด้านกลศาสตร์ตั้งแต่เด็กเนื่องจากบิดาเป็นครูใหญ่และนักบวช รวมถึงเป็นนักคณิตศาสตร์ผู้สนใจในวิชากลศาสตร์ เมื่อเป็นวัยรุ่น เรย์โนลส์ทำงานที่โรงผลิตเรือของเอ็ดเวิร์ด เฮย์ส ทำให้เขามีความรู้ด้านพลศาสตร์ของไหล
ต่อมาเรย์โนลส์เข้าเรียนด้านคณิตศาสตร์ที่วิทยาลัยควีนส์ในเคมบริดจ์ หลังเรียนจบเขาทำงานเป็นวิศวกรโยธา ก่อนดำรงตำแหน่งศาสตราจารย์ด้านวิศวกรรมศาสตร์ที่มหาวิทยาลัยวิกตอเรียแมนเชสเตอร์ (ปัจจุบันเป็นส่วนหนึ่งของมหาวิทยาลัยแมนเชสเตอร์) ในปี ค.ศ. 1868 เรย์โนลส์ดำรงตำแหน่งนี้จนกระทั่งเกษียณในปี ค.ศ. 1905
เรย์โนลส์มีผลงานหลายอย่างที่เกี่ยวข้องกับพลศาสตร์ของไหล เช่น เลขเรย์โนลส์ ซึ่งเป็นอัตราส่วนระหว่างแรงเฉื่อยกับแรงหนืด, สมการเรย์โนลส์ในทฤษฎีการหล่อลื่น, ความเค้นเรย์โนลส์ เป็นต้น
เรย์โนลส์ได้รับเลือกให้เป็นภาคีสมาชิกราชสมาคมแห่งลอนดอนในปี ค.ศ. 1877 ต่อมาในปี ค.ศ. 1888 เขาได้รับเหรียญรอยัล เรย์โนลส์เสียชีวิตด้วยโรคไข้หวัดใหญ่ที่เมืองวอตชิต มณฑลซัมเมอร์เซตในปี ค.ศ. 1912
อาการกลัวเลขสี่
อาการกลัวเลขสี่ () คืออาการกลัวในการพบเห็นจำนวน 4 และหลีกเลี่ยงที่จะใช้มัน ซึ่งเป็นความเชื่องมงายชนิดหนึ่งและเกี่ยวข้องกับอาการกลัวจำเพาะวันศุกร์ที่สี่ ศัพท์คำนี้มีการใช้เป็นครั้งแรกโดย อิซาดอร์ คอเรียต ในหนังสือ "แอบนอร์มัล ไซคอลอจี (จิตวิทยาผิดปรกติ)"
เลข 4 (四; accounting 肆; พินอิน sì) ถือเป็นเลขอวมงคลของจีนเนื่องจากเป็นคำพ้องเสียงของคำว่า "ความตาย" (死 พินอิน "sǐ") มีสินค้าหลายชนิดที่ข้ามการใช้เลข 4 ในการออกสินค้าที่ใช้ตัวเลขเป็นชื่อสินค้า เช่น โทรศัพท์มือถือโนเกีย (Nokia) ที่ไม่มีสินค้าที่ใช้เลข 4 ขึ้นต้นชื่อรุ่นของสินค้า กล้องถ่ายรูป Canon PowerShot รุ่นจี (G series) ก็ออกรุ่นจี 3 และข้ามไปเป็นรุ่นจี 5 เลย เป็นต้น
ในเอเชียตะวันออกมีอาคารบางแห่งไม่มีชั้นเลขที่ 4 (เทียบเคียงได้กับในทวีปตะวันตก ที่อาคารบางแห่งไม่มีชั้นเลขที่ 13 เนื่องจากเชื่อว่าเลข 13 เป็นเลขอวมงคล) ในเขตบริหารพิเศษฮ่องกง อาคารที่พักอาศัยบางแห่งก็ไม่มีเลขที่ชั้นที่มีหมายเลข "4" ประกอบ เช่น ชั้นที่ 4, 14, 24, 34 และชั้นที่ 40–49 และบางแห่งยังไม่มีชั้นที่ 13 ด้วย เป็นผลให้อาคารที่มีเลขชั้นสูงถึงชั้นที่ 50 อาจมีจำนวนชั้นจริงๆ เพียง 35 ชั้น เป็นต้น
อีกตัวอย่างคือ องค์การขนส่งสาธารณะเอสบีเอส ทรานซิท (SBS Transit) ในประเทศสิงคโปร์ งดการออกแผ่นป้ายทะเบียนรถเมล์สาธารณะที่มีเลขลงท้ายด้วยเลข '4' ด้วยเหตุผลเดียวกัน หรืออีกองค์การขนส่งสาธารณะของสิงคโปร์ คือ เอสเอ็มอาร์ที (SMRT) ก็งดการใช้เลข '4' เป็นเลขนำหน้าหมายเลขกำกับขบวนรถไฟและรถเมล์ด้วยเช่นกัน
การชำระบัญชี
ในกฎหมายและธุรกิจสหราชอาณาจักร สาธารณรัฐไอร์แลนด์และสหรัฐ การชำระบัญชี () เป็นกระบวนการอันนำมาซึ่งจุดสิ้นสุดของบริษัท มีการแบ่งสินทรัพย์และทรัพย์สินใหม่ "การชำระบัญชี" บ้างเรียก การเลิกกิจการ (winding-up) หรือการเลิกบริษัทจำกัด (dissolution) แม้คำว่า "การเลิกบริษัทจำกัด" ทางเทคนิคหมายถึงการชำระบัญชีขั้นสุดท้าย กระบวนการชำระบัญชียังเกิดเมื่อกรมศุลกากร ซึ่งเป็นเจ้าพนักงานหรือหน่วยงานในประเทศหนึ่ง ๆ ซึ่งมีหน้าที่เก็บและรักษาอากรศุลกากร ตัดสินการคำนวณหรือชี้ชัดสุดท้ายซึ่งอากรหรือการคืนอากรที่ได้เมื่อเข้าประเทศ โดยการชำระบัญชีอาจเป็นโดยบังคับหรือโดยสมัครใจก็ได้
นอกจากนี้ คำว่า "การชำระบัญชี" บางครั้งใช้เมื่อบริษัทต้องการลบสินทรัพย์บางส่วนของบริษัทเอง ตัวอย่างเช่น ใช้เมื่อบริษัทขายปลีกต้องการปิดร้านค้า บริษัทที่จะปิดจะขายแก่บริษัทซึ่งมีความชำนาญพิเศษเรื่องการชำระบัญชีร้านค้า แทนที่จะพยายามปิดการขายเอง
โอลิฟ เบิร์น
โอลิฟ เบิร์น () หรือนามปากกา โอลิฟ ริชาร์ด (1904-1985) เป็นแม่บ้านชาวอเมริกัน อนุภรรยาของ วิลเลียม เมาล์ตัน มาร์สตัน เธออาศัยอยู่รวมกันกับเขาและภรรยาเอลิซาเบธ ฮาโลเวย์ มาร์สตัน และได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา
โอลิฟ เบิร์น และ วิลเลียม เมาล์ตัน มาร์สตันพบกันครั้งแรกในปีค. ศ. 1925 ในขณะที่เธอเรียนปี4 อยู่ที่มหาวิทยาลัยทัฟส์ โดยมาร์สตันเป็นอาจารย์วิชาจิตวิทยาของเธอ หลังจากนั้นไม่นาน เธอก็ได้ทำงานเป็นผู้ช่วยวิจัยของเขา โอลีฟแนะนำให้มาร์ตันได้รู้จักกับ เบบี้ปาร์ตี้ของสโมสรนักเรียนหญิง(sorority) ในงานนักเรียนหญิงปึ1 ต้องแต่ตัวเป็นเด็กทารกและได้รับการปฏิบัติเหมือนเด็ก ๆที่ซึ่งมาร์สตันได้ทำการทดลองเกี่ยวกับปฏิกิริยาของมนุษย์ต่อพลังอำนาจ
โอลิฟ เบิร์น เป็นลูกสาวของ อิเทล เบิร์น ผู้เปิดคลินิคคุมกำเนิดแห่งแรกในสหรัฐอเมริกากับน้องสาวเขา มาร์กาเรต แซงเกอร์
โอลิฟมีส่วนเกี่ยวข้องกับทั้งวิลเลียม เมาล์ตัน มาร์สตันและภรรยาของเขา ในความสัมพันธ์แบบ polyamory ผู้หญิงทั้งสองคนต่างมีลูกให้มาร์สตันในขณะที่อาศัยอยู่ด้วยกัน เอลิซาเบธ ตั้งชื่อลูกสาวของเธอว่าโอลิฟ ตามเบิร์นและ หลังจากที่มาร์สตัน ทั้งเอลิซาเบธและโอลิฟก็ยังอาศัยอยู่ด้วยกัน เพื่อเลี้ยงลูกของทั้งคู่กับมาร์ตัน ทั้งเอลิซาเบธและโอลิฟนับ "เป็นตัวอย่างของคตินิยมสิทธิสตรีในสมัยนั้น" พวกเขาบอก ผู้สำรวจสำมะโนประชากรว่าโอลีฟน้องสาวหม้ายของสามี
โอลิฟมีลูกชายสองคนกับ มาร์สตัน ชื่อว่าเบิร์นและดอน
ในหนังสือ "ประวัติศาสตร์ลับของสาวน้อยมหัศจรรย์ "เขียนโดยจิว เลอร์ปอร์ โอลิฟได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา สำหรับลักษณะภายนอกของวันเดอร์วูแมน แต่ตัวมาร์ตันเองบอกเพียงแค่ว่ากำไรคู่ที่โอลิฟใส่บ่อย ๆ นั้นจะเป็นของสำคัญในหนังสือการ์ตูน
ลีกเดอ ฤดูกาล 2017–18
ฟุตบอลลีกเดอ ฤดูกาล 2017–18 (หรือเป็นที่รู้จักในชื่อ โดมิโนส์ ลีกเดอ ด้วยเหตุผลด้านสนับสนุน) ฤดูกาลนี้เป็นฤดูกาลที่ 79 นับตั้งแต่การก่อตั้ง.
มีทั้งหมด 20 สโมสรในลีก, กับสามทีมที่เลื่อนชั้นจาก ช็อมปิองนาต์ นาซีโอนัล แทนที่สามทีมที่ตกชั้นจาก ลีกเดอ เมื่อ ฤดูกาล 2016–17.
เลื่อนชั้นจาก ช็อมปิองนาต์ นาซีโอนัล
ตกชั้นจาก ลีกเอิง ฤดูกาล 2016–17
เลื่อนชั้นสู่ ลีกเอิง ฤดูกาล 2017–18
ตกชั้นสู่ ช็อมปิองนาต์ นาซีโอนัล ฤดูกาล 2017–18
Show Me Your Son ลูกแม่หล่อมาก
Show Me Your Son ลูกแม่หล่อมาก รายการโทรทัศน์ของไทยประเภทเกมโชว์ซึ่งซื้อลิขสิทธิ์มาจากประเทศเกาหลีใต้ เพื่อเสริมสร้างความเข้าใจกันระหว่างแม่สามีและลูกสะใภ้และลดปัญหาความบาดหมางของทั้งสอง ผลิตโดย เวิร์คพอยท์ เอ็นเทอร์เทนเมนท์ และ โต๊ะกลมโทรทัศน์ ดำเนินรายการโดย ว่าน - ธนกฤต พานิชวิทย์ และไอซ์ - อภิษฎา เครือคงคา ออกอากาศทุกวันเสาร์ เดิมออกอากาศในเวลา 20.15 – 21.15 น. ทางช่องเวิร์คพอยท์ ตั้งแต่วันที่ 23 ธันวาคม พ.ศ. 2560 ต่อจากรายการ We Kid Thailand เด็กร้องก้องโลก 2 แต่ในปี พ.ศ. 2561 เป็นต้นมา ได้ย้ายเวลาออกอากาศเป็นช่วงกลางวัน เวลา 12.30 – 13.30 น. ถัดจากรายการ ตลกหกฉาก ที่ย้ายเวลาออกอากาศให้เร็วขึ้นในแต่ละสัปดาห์สาวโสดประจำสัปดาห์จะออกตามหาคู่แต่เธอจะไม่มีโอกาสพูดคุยทำความรู้จักกับชายหนุ่มทั้ง 4 คนเพราะเธอจะได้รู้เรื่องราวของชายหนุ่มทั้ง 4 จากปากแม่ของพวกเขาแทนโดยที่ลูกชายจะถูกซ่อนอยู่ในห้องพักไม่ให้สาวโสดได้เห็น
กติกาในรอบนี้คือคุณแม่จากทั้ง 4 บ้านจะต้องพูดถึงนิยามหรือคำจำกัดความของลูกชายเมื่อคุณแม่ทั้ง 4 บ้านพูดคำจำกัดความของลูกชายจบลงสาวโสดก็จะต้องคัดคุณแม่ออก 1 คน
กติกาในรอบนี้คือคุณแม่ทั้ง 3 บ้านที่เหลือจะต้องพูดถึงกิจกรรมยามว่างของลูกชายแบบคร่าว ๆ ก่อนที่ทางรายการจะให้สาวโสดได้ดูวีทีอาร์กิจกรรมยามว่างของชายหนุ่มทั้ง 3 แบบเต็ม ๆ เมื่อสาวโสดได้ดูวีทีอาร์จบลงก็จะต้องคัดคุณแม่ออกอีก 1 คน
กติกาในรอบนี้ชายหนุ่มทั้ง 2 จะต้องออกมาจากห้องพักและโชว์ความสามารถให้สาวโสดได้เห็นเพื่อเธอจะได้ให้คะแนนโดยสาวโสดจะมีคะแนนให้กับโชว์ของทั้ง 2 หนุ่มโชว์ละ 5 คะแนน (ซึ่งคะแนนส่วนนี้เป็นคะแนนส่วนตัว) เมื่อการแสดงโชว์ของชายหนุ่มทั้ง 2 จบลงสาวโสดก็จะต้องให้คะแนน หากใครได้คะแนนจากสาวโสดมากกว่าก็จะชนะในรอบนี้ไป
สำหรับกติกาในรอบสุดท้ายคุณแม่ของทั้งสองฝ่ายจะออกมาพูดความในใจที่จะขอจากสาวโสดคนละ 1 ข้อจากนั้นฝ่ายสาวโสดจะต้องทำการเลือกคู่แม่ลูกที่ชื่นชอบมากที่สุดเพียงคู่เดียว เพื่อไปคบหาดูใจกันต่อ
อีไลซา
อีไลซา (; ย่อมาจาก enzyme-linked immunosorbent assay) เป็นการทดสอบที่ใช้แอนติบอดีและการเปลี่ยนแปลงของสีในการวิเคราะห์หรือหาตัวตนของสาร นิยมใช้ในการหาความเข้มข้นของแอนติเจนในสารละลาย และเป็นวิธีที่ใช้สำหรับการวินิจฉัยทางการแพทย์ รวมไปถึงการควบคุมคุณภาพผลิตภัณฑ์ในโรงงานเช่นกัน
หลักการทำงานนั้นเริ่มจากการให้แอนติเจนยึดติดกับพิ้นผิวในหลอดแก้ว หากมีแอนติบอดีปรากฏอยู่ในสารละลาย แอนติเจนจะสร้างพันธะกับแอนติบอดี ซึ่งแอนติบอดีนี้จะถูกยึดติดไว้กับเอนไซม์ เมื่อสารที่ประกอบด้วยซับสเตรตของเอนไซม์นี้ืทำปฏิกิริยากับสารละลาย สีของซับสเตรตดังกล่าวจะเปลี่ยน ทำให้สามารถรู้ความเข้มข้นของแอนติเจนได้
เบิร์ดมินิมาราธอน
เบิร์ดมินิมาราธอน เป็นอัลบั้มเพลงลำดับที่ 17 ของธงไชย แมคอินไตย์ โดยค่ายจีเอ็มเอ็ม แกรมมี่ ซึ่งมี พูนศักดิ์ จตุระบุล (อ๊อฟ 
บิ๊กแอส) เป็น Executive Producer โดยธงไชยทำงานร่วมกับ 8 ศิลปินรุ่นใหม่ ได้แก่ บิ๊กแอส อภิวัชร์ เอื้อถาวรสุข บูม บูม แคช ลาบานูน เก็ตสึโนวา ยัวร์บอยทีเจ โพลีแคต ชนกันต์ รัตนอุดม วางแผงจำหน่ายวันที่ 20 กุมภาพันธ์ 2561 โดยมีลำดับการปล่อยซิงเกิล ดังนี้
1. เพลง Okay ดนตรีแนวฮิพฮอพ เผยแพร่ 24 พฤศจิกายน พ.ศ. 2560 ขับร้องโดย ธงไชย แมคอินไตย์ ร่วมร้องกับ ยัวร์บอยทีเจ เนื้อร้อง จิรายุทธ ผโลประการ, ศุภณัฐ เสวะกะ ทำนอง เรียบเรียง จิรายุทธ ผโลประการ โปรดิวเซอร์ ยัวร์บอยทีเจ
2. เพลง พริบตา ดนตรีแนวป๊อบ เผยแพร่ 1 ธันวาคม พ.ศ. 2560 ขับร้องโดยธงไชย แมคอินไตย์ ร่วมร้องกับ อภิวัชร์ เอื้อถาวรสุข เนื้อร้อง ทำนอง เรียบเรียง โปรดิวเซอร์อภิวัชร์ เอื้อถาวรสุข
3. เพลง ชีวิตเดี่ยว ดนตรีแนวป๊อบ เผยแพร่ 12 มกราคม พ.ศ. 2561 ขับร้องโดยธงไชย แมคอินไตย์ ร่วมร้องกับ เก็ตสึโนวา เนื้อร้อง ทำนอง ปณต คุณประเสริฐ เรียบเรียง เก็ตสึโนวา , พูนศักดิ์ จตุระบุล โปรดิวเซอร์ พูนศักดิ์ จตุระบุล
4. เพลง ผู้ต้องหา ดนตรีแนวร็อก เผยแพร่ 19 มกราคม พ.ศ. 2561 ขับร้องโดยธงไชย แมคอินไตย์ ร่วมร้องกับ ลาบานูน เนื้อร้อง เหนือวงศ์ ทำนอง เมธี อรุณ เรียบเรียง ลาบานูน โปรดิวเซอร์ พงศศรัณย์ พุ่มทิพย์
5. เพลง กว่าจักรวาล ดนตรีแนวป๊อบ เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ ชนกันต์ รัตนอุดม คำร้อง/ ทำนอง ชนกันต์ รัตนอุดม เรียบเรียง ชนกันต์ รัตนอุดม,กวิน อินทวงษ์, กันต์ รุจิณรงค์ โปรดิวเซอร์ กันต์ รุจิณรงค์/ กวิน อินทวง เผยแพร่มิวสิกวีดีโอ 23 กุมภาพันธ์ 2561
6. เพลง พี่เปิดให้ ดนตรีแนวอิเล็กทรอนิกส์แดนซ์(EDM) เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ บูม บูม แคช คำร้อง สุรชัย พรพิมานแมน, เหนือวงศ์ ต่ายประยูร ทำนอง BOTCASH เรียบเรียง Boom Boom Cashโปรดิวเซอร์ BOTCASH & Dano เผยแพร่มิวสิกวีดีโอ 2 มีนาคม 2561
7. เพลง กำแพง ดนตรีแนวดนตรีซาวด์ ซินธ์ป็อป เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ โพลีแคต คำร้อง/ ทำนอง รัตน จันทร์ประสิทธิ์ เรียบเรียง polycat โปรดิวเซอร์ รัตน จันทร์ประสิทธิ์ เผยแพร่มิวสิกวีดีโอ 23 มีนาคม 2561
8. เพลง สิ้นสุดคือจุดเริ่มต้น ดนตรีแนวสโลร็อก เผยแพร่ 20 กุมภาพันธ์ พ.ศ. 2561 ขับร้องโดยธงไชย แมคอินไตย์ ร่วมร้องกับ บิ๊กแอส คำร้อง ขจรเดช พรมรักษา ทำนอง อภิชาติ พรมรักษา เรียบเรียง Big Ass อัลบั้มเบิร์ดมินิมารธอน
YOUTUBE
LINE TV
เพลง Okay
เพลง พริบตา
เพลง ชีวิตเดี่ยว
เพลง ผู้ต้องหา
เพลง กว่าจักรวาล
เพลง กำแพง
เพลง สิ้นสุดคือจุดเริ่มต้น
เพลง พี่เปิดให้
สมาคมโทรคมนาคมแห่งประเทศไทย ในพระบรมราชูปถัมภ์
สมาคมโทรคมนาคมแห่งประเทศไทย ในพระบรมราชูปถัมภ์ ชื่อย่อ สทค. (The Telecommunications Association of Thailand under the Royal Patronage - TCT) ก่อตั้งขึ้นเมื่อ วันที่ 14 กันยายน พ.ศ. 2533 โดยกลุ่มบุคคลที่อยู่ในกิจการโทรคมนาคม ทั้งภาครัฐและภาคเอกชน นักวิชาการ และประชาชนทั่วไปที่มีความเห็นร่วมกันว่า กิจการโทรคมนาคมมีความสำคัญต่อการพัฒนาเศรษฐกิจ และสังคมของประเทศ จึงได้ร่วมกันก่อตั้งสมาคมโทรคมนาคมแห่งประเทศไทยขึ้น เพื่อร่วมกันส่งเสริม และพัฒนากิจการโทรคมนาคมของไทย ให้มีความเจริญก้าวหน้าทัดเทียมนานาอารยประเทศ สามารถก้าวทันเทคโนโลยีที่พัฒนาไปอย่างรวดเร็วที่ทำการสำนักงานสมาคม ห้อง 3101-3104 ชั้น 31 อาคาร เอไอเอ แคปปิตอล เซ็นเตอร์ เลขที่ 89 ถนนรัชดาภิเษก แขวงดินแดง เขตดินแดง กรุงเทพ 10400
วัดนพทองดีศรีพฤฒาราม (วัดโป่ง)
วัดนพทองดีศรีพฤฒาราม (วัดโป่ง) ชาวบ้านนิยมเรียก " วัดโป่ง " จากการบอกเล่า วัดโป่งนี้เริ่มสร้างเมื่อ พ.ศ. 2359 มี " นายสนั่น คงเมือง " เป็นคนบ้านโป่ง เป็นผู้มอบที่ดินถวายสร้างวัด จำนวน 17 ไร่ 1 งาน 40 ตารางวา
วัดโป่งนี้ตั้งอยู่ในหมู่บ้านโป่ง ซึ่งในสมัยนั้นหมู่บ้านโป่ง ยังเป็นป่าหนาทึบ มีป่าสัตว์น้อยใหญ่อาศัยอยู่ บริเวณนี้เป็นดินโป่งที่มีรสดินเค็ม ซึ่งจากการบอกเล่าของคนเฒ่าคนแก่ให้ฟังว่า สมัยนั้นมีพระธุดงค์มาจากเมืองโคราช แล้วท่านก็ได้หยุดพักปักกลดที่นี่ ชาวบ้านได้มาทำบุญเกิดความเลื่อมใสศรัทธาในตัวท่านมาก ชาวบ้านจึงนิมนต์ท่านอยู่จำพรรษาที่นี่ นามท่านมาทราบภายหลังว่า " หลวงพ่อดี " วัดนี้สร้างเมื่อ พ.ศ. 2389 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532 ปัจจุบันนี้มีเนื้อที่ตั้งวัดทั้งหมด 25 ไร่ เศษ
นอกจากนี้ยังมีเกจิดังแห่งวัดนพทองดีศรีพฤฒาราม (วัดโป่ง) คือ " พระครูวิสุทธิกิจจาทร (หลวงพ่อชม กสโร) "อดีตเจ้าอาวาส ที่สังขารท่านไม่เน่าเปลือยจนถึงปัจจุบันนี้
ไทยแลนด์แชมเปียนส์คัพ 2561
การแข่งขันฟุตบอลไทยแลนด์แชมเปียนส์คัพ ประจำปี พ.ศ. 2561 หรือในอีกชื่อเรียกว่า ออมสินไทยแลนด์แชมเปียนส์คัพ 2018 (ตามชื่อธนาคารออมสิน ผู้สนับสนุนหลักของการแข่งขัน) เป็นการแข่งขันระหว่างสโมสรจัดเป็นครั้งที่ 2 โดย บุรีรัมย์ ยูไนเต็ด สโมสรที่ชนะเลิศ ไทยลีก พบกับ เชียงราย ยูไนเต็ด สโมสรที่ชนะเลิศ ช้าง เอฟเอคัพ โดยจะแข่งขันกันที่ สนามศุภชลาศัย ใน กรุงเทพมหานคร และเป็นครั้งแรกที่ทางสมาคมฟุตบอลจะนำเทคโนโลยี วีเออาร์ (V.A.R. หรือ Video Assistant Referees) มาใช้ในการตัดสินและครั้งนี้เป็นครั้งแรกในการยิงลูกโทษตัดสินจะเป็นการยิงลูกโทษแบบใหม่ ABBA (เอบีบีเอ) ซึ่งถือได้ว่าเป็นการยิงลูกโทษตัดสินแบบใหม่ครั้งแรกของวงการฟุตบอลไทยเช่นกัน
สิ่งมีชีวิตที่เกือบอยู่ในข่ายเสี่ยงต่อการสูญพันธุ์
สิ่งมีชีวิตที่เกือบอยู่ในข่ายเสี่ยงต่อการสูญพันธุ์ เป็นสปีชีส์ที่จัดอยู่ในประเภทความเสี่ยงเกือบใกล้สูญพันธ์ (NT) ตามสหภาพนานาชาติเพื่อการอนุรักษ์ธรรมชาติและทรัพยากรธรรมชาติ สถานะนี้เป็นสถานะที่สิ่งมีชีวิตกำลังถูกคุกคามภายในอนาคต ถึงแม้ในปัจจุบันสิ่งมีชีวิตอาจจะยังไม่ถูกคุกคาม ไอยูซีเอ็นจะประเมินสิ่งมีชีวิตตาช่วงเวลาที่เหมาะสม
การประเมินจะดูจากสิ่งมีชีวิตที่ถูกคุกคามหรือสิ่งมีชีวิตที่ลดลงอย่างรวดเร็ว สิ่งมีชีวิตที่เกือบอยู่ในข่ายเสี่ยงต่อการสูญพันธุ์ถูกประเมินเมื่อปี พ.ศ. 2544 จวบจนถึงปัจจุบัน การจำแนกสิ่งมีชีวิตประเภทนี้จะจัดอยู่ในหมวดหมู่ใหม่
พระครูวิสุทธิกิจจาทร (ชม กสโร)
พระครูวิสุทธิกิจจาทร (หลวงพ่อชม กสโร) อดีตเจ้าอาวาสวัดนพทองดีศรีพฤฒาราม (วัดโป่ง) เกจิดังของตำบลโป่ง อำเภอบางละมุง จังหวัดชลบุรี สังขารท่านไม่เน่าเปื่อยและยังอยู่ในโรงแก้วจนถึงปัจจุบัน
พระครูวิสุทธิกิจจาทร ท่านมีนามเดิมว่า " ชม " นามสกุล " คงเมือง " เกิดที่บ้านโป่ง หมู่ 2 ตำบลโป่ง อำเภอบางละมุง จังหวัดชลบุรี เมื่อวันอาทิตย์ ขึ้น 15 ค่ำ เดือน 12 ปีวอก ตรงกับวันที่ 8 เดือนพฤศจิกายน พ.ศ. 2451 เป็นบุตรคนที่ 5 ของคุณพ่อพงษ์ กับคุณแม่พิมพ์ คงเมือง มีพี่น้องเกิดร่วมบิดามารดาเดียวกัน 10 คน คือ
เมื่อเยาว์วัยบิดามารดาได้พามาฝากวัดอยู่กับลูกของลุง เริ่มเรียน ก. กา กับพระที่วัดโป่งจนสามารถอ่านออกเขียนได้ และอยู่วัดปรนนิบัตพระอาจารย์อยู่ระยะหนึ่ง แล้วก็ออกมาช่วยบิดามารดาทำมาหากิน ด้วยความขยันขันแข็ง เมื่ออายุครบ 21 ปี ได้เข้ารับราชการทหารเป็นเวลา 2 ปี เมื่อออกจากราชการแล้ว ได้อุปสมทบเป็นพระภิกษุในพระพุทธศาสนา ณ วัดนพทองดีศรีพฤฒาราม (โป่ง) เมื่อวันที่ 13 กรกฎาคม พ.ศ. 2474 ได้รับฉายาทางธรรมว่า " กสโร "
เมื่อได้อุปสมบทเป็นพระภิกษุแล้ว ท่านได้ศึกษาบ่นสาธยายมนต์ จนมีความคล่องแคล่วในพระสูตรต่างๆ ท่านก็ได้ออกจากวัดนพทองดีศรีพฤฒาราม (วัดโป่ง) เพื่อไปแสวงหาความรู้เพิ่มเติมในสำนักต่างๆ ทั้งทางด้านกัมฐาน และวิปัสสนา ตลอดจนทางด้านไสยศาสตร์ ส่วนเรื่องการเรียนคาถาอาคมนั้น ท่านได้ไปเรียนหลายสำนัก หลวงอาจารย์ เช่น พระครูวิจิตรธรรมานุวัติ (หลวงพ่อวงศ์) วัดบ้านค่าย ระยอง , หลวงพ่ออี๋ วัดสัตหีบ ชลบุรี , พระครูโกวิทสมุทรคุณ (หลวงพ่อเนื่อง โกวิโท) วัดจุฬามณี สมุทรสงคราม , หลวงปู่คง วัดบางกะพ้อม สมุทรสงคราม , หลวงพ่อแช่ม วัดฉลอง สมุทรสาคร , หลวงปู่ศุข วัดปากคลองมะขามเฒ่า ชัยนาท , และท่านยังได้ไปศึกษาอีกหลายๆ แห่ง เช่น วัดระฆังฯ กรุงเทพฯ , วัดเกตุไชโย , วัดสุทัศนฯ กรุงเทพฯ เมื่อท่านได้ศึกษาเล่าเรียนจากครูบาอาจารย์เหล่านั้นจนมีความแตกฉานชำนาญแล้ว ท่านได้กลับมาประจำอยู่ที่วัดนพทองดีศรีพฤฒาราม (วัดโป่ง) ตามเดิม
เมื่อวันที่ 17 กุมภาพันธ์ พ.ศ. 2539 หลวงพ่อชม กสโร ได้มรณภาพลง ณ โรงพยาบาลชลบุรี สิริอายุได้ 87 ปี พรรษาที่ 65 ปรากฏต่อมาภายหลังสังขารของท่านไม่เน่าเปื่อย และยังคงเก็บรักษาสังขารหลวงพ่อไว้ในโลงแก้วที่วัดนพทองดีศรีพฤฒาราม (วัดโป่ง) จนถึงปัจจุบันนี้
พระเจ้าอัลฟอนโซที่ 12 แห่งสเปน
พระเจ้าอัลฟอนโซที่ 12 แห่งสเปน ()
พระเจ้าอัลฟอนโซที่ 12 แห่งสเปน เสด็จพระราชสมภพเมื่อวันที่ 28 พฤศจิกายน พ.ศ. 2400 ณ กรุงมาดริด ทรงเป็นพระราชโอรสพระองค์แรกใน สมเด็จพระราชินีนาถอิซาเบลลาที่ 2 แห่งสเปน และ ฟร็องซัว ดยุกแห่งกาดิซ พระราชสวามี พระองค์ได้รับการคาดการว่าจะทรงราชย์เป็นพระมหากษัตริย์แห่งสเปนต่อจากพระราชมารดา ทั้งนี้ ฟร็องซัว ดยุกแห่งกาดิซ พระราชบิดาของพระองค์ทรงมีฐานันดรเป็นสมเด็จพระราชาธิบดีแห่งสเปน และทรงมีฐานันดรที่ ฮิสมาเจสตี ซึ่งเป็นผู้ปกครองประเทศร่วมกับพระมเหสี
พระเจ้าอัลฟอนโซที่ 12 แห่งสเปน เข้าพระราชพิธีอภิเษกสมรสครั้งแรกกับ เมอร์เซเดสแห่งออร์เลอ็อง สมเด็จพระราชินีแห่งสเปน เมื่อวันที่ 29 พฤศจิกายน พ.ศ. 2442 แต่ไม่ทรงมีพระราชบุตรร่วมกัน ต่อมา เมอร์เซเดสแห่งออเรล็อง ได้สวรรคตลง จึงทรงเสกสมรสอีกครั้งกับ มาเรีย คริสตินาแห่งออสเตรีย สมเด็จพระราชินีแห่งสเปน มีพระราชบุตรดังนี้
พระเจ้าอัลฟอนโซที่ 12 แห่งสเปน เสด็จสวรรคตเมื่อวันที่ 25 พฤศจิกายน พ.ศ. 2428 ซึ่งก่อนวันครบรอบพระชนมายุปีที่ 28 พรรษาเพียง 3 วัน ด้วยทรงประชวรโรควัณโรค แต่สำนักพระราชวังได้ออกแถงการณ์ว่าสาเหตุของการสวรรคตนั้นคือโรคบิด
พ.ศ. 2445 มาเรีย คริสตินาแห่งออสเตรีย สมเด็จพระราชินีแห่งสเปน พระมเหสีพระองค์ที่ 2 ทรงมีพระราชประสงค์ตั้งพระบรมราชานุสาวรีย์พระเจ้าอัลฟอนโซที่ 12 แห่งสเปน โดยสร้างเสร็จในปี พ.ศ. 2465
มาเรีย คริสตินาแห่งออสเตรีย สมเด็จพระราชินีแห่งสเปน
มาเรีย คริสตินาแห่งออสเตรีย สมเด็จพระราชินีแห่งสเปน () ()
มาเรีย คริสตินาแห่งออสเตรีย สมเด็จพระราชินีแห่งสเปน ทรงมีพระนามเดิมว่า "อาร์ชดัชเชสมาเรีย คริสตินาแห่งออสเตรีย" เสด็จพระราชสมภพเมื่อวันที่ 21 กรกฎาคม พ.ศ. 2401 ณ ออสเตรีย เป็นพระธิดาใน อาร์ชดยุกคาร์ล เฟอร์ดินานด์แห่งออสเตรีย และ อาร์ชดัชเชสเอลิซาเบธ ฟรานซิสกาแห่งออสเตรีย โดยก่อนจะทรงเป็นสมเด็จพระราชินีแห่งสเปนนั้น พระองค์ทรงเป็นผู้มีการศึกษาดี สิริโฉมงดงามดี และทรงรักความยุติธรรมมาก เป็นคนเถรตรงคนนึงในราชสำนักออสเตรีย
อาร์ชดัชเชสมาเรีย คริสตินาแห่งออสเตรีย เข้าพระราชพิธีอภิเษกสมรสกับ พระเจ้าอัลฟอนโซที่ 12 แห่งสเปน เมื่อวันที่ 29 พฤศจิกายน พ.ศ. 2422 รับพระราชทานพระอิสริยยศเป็น สมเด็จพระราชินีแห่งสเปน มีพระราชบุตรดังนี้
พระองค์ทรงเป็นพระมเหสีพระองค์ที่ 2 เนื่องจากพระมเหสีพระองค์แรกของพระราชสวามีคือ เมอร์เซเดสแห่งออร์เลอ็อง สมเด็จพระราชินีแห่งสเปน เสด็จสวรรคตลง ตำแหน่งสมเด็จพระราชินีแห่งสเปนจึงเป็นของพระองค์ทีนทีหลังจากเษกสมรส
หลังจาก พระเจ้าอัลฟอนโซที่ 12 แห่งสเปน พระราชสวามีเสด็จสวรรคต พระองค์จึงเป็นผู้สำเร็จราชการแทนพระองค์พระราชโอรสคือ พระเจ้าอัลฟอนโซที่ 13 แห่งสเปน ซึ่งทรงมีพระชนมายุยังไม่บรรลุนิติภาวะไม่สามารถทรงราชย์ได้ โดยภายหลังพระราชโอรสของพระองค์ทรงราชย์ พระองค์ได้รับการสถาปนาพระอิสริยยศศักดิ์เทียบเท่า สมเด็จพระราชินีนาถ และทรงได้รับการสถาปนาเป็น สมเด็จพระราชินีหม้ายแห่งสเปน
มาเรีย คริสตินาแห่งออสเตรีย สมเด็จพระราชินีแห่งสเปน เสด็จสวรรคตเมื่อวันที่ 6 กุมภาพันธ์ พ.ศ. 2472 ขณะมีพระชนมายุได้ 70 พรรษา โดยสาเหตุนั้นเกิดจากการเสียพระราชหฤทัยจากการปฏิวัติสเปนสู่ระบอบสาธารณรัฐ
เรือหลวง นาวีอันดามัน
เรือหลวง นาวีอันดามัน เป็นนักมวยไทยประเภทมวยฝีมือจากจังหวัดภูเก็ต ผู้ซึ่งเคยทำหน้าที่เป็นนักกีฬามวยสากลสมัครเล่น ชุดทีมชาติไทย
วันที่ 24 มิถุนายน พ.ศ. 2560 เรือหลวงเป็นฝ่ายชนะน็อกดาวไฟ ส.เสือเพชร ในยกที่ 3 ที่เวทีมวยสยามอ้อมน้อย จากนั้น ในวันที่ 26 สิงหาคม ของปีดังกล่าว เรือหลวงเป็นฝ่ายชนะคะแนนทนายเค ลูกเขาขวาง เจ.เอส.พี. และในวันที่ 30 กันยายน เขาได้ขึ้นชกกับกุมารทอง จิตรเมืองนนท์ ซึ่งเรือหลวงเป็นฝ่ายแพ้คะแนน ส่วนในวันที่ 18 ธันวาคม เขาได้ขึ้นชกกับแอ๊ดดำ ทีเด็ด 99 ในศึกบางระจัน ที่สนามมวยราชดำเนิน
เรือหลวงยังเข้าร่วมการแข่งมวยสากลสมัครเล่นโดยใช้ชื่อรุตชกาญจน์ จันทร์ตรง ซึ่งเป็นชื่อจริงในการขึ้นชก โดยในวันที่ 5 เมษายน พ.ศ. 2560 รุตชกาญจน์ได้เข้าแข่งขันในศึกไทยแลนด์อินวิเตชั่น อินเตอร์เนชั่นแนล บ็อกซิ่ง ทัวร์นาเมนท์ ครั้งที่ 2 ที่บีจี ฮอลล์ คลองสาม จังหวัดปทุมธานี จากการแข่งครั้งนี้ เขาเป็นฝ่ายแพ้คะแนนดอร์จินแยมบู ออตกอนดาลาย จากประเทศมองโกเลีย ในรุ่นไลท์เวท
จากความสำเร็จของเรือหลวง ส่งผลให้อนันตศักดิ์ พันธ์ยุทธภูมิ (เจ้าของฉายา ศอกขวาน) ซึ่งเป็นผู้อยู่เบื้องหลัง ได้กลับมามีชื่อเสียงอีกครั้ง หลังห่างหายไปจากวงการ นานนับสิบปี
ค่า p
ในวิชาสถิติว่าด้วยการทดสอบสมมติฐาน ค่า "p" () หรือค่าความน่าจะเป็น () คือสัดส่วนของความน่าจะเป็น ที่ข้อสรุปหนึ่งทางสถิติ (เช่นความแตกต่างระหว่างมัชฌิมของตัวอย่างสองกลุ่ม) จะมีค่าเท่ากันหรือมากกว่าค่าจากการสังเกต (observed value) ในกรณีที่สมมติฐานว่างเป็นจริง ค่า "p" มักถูกใช้เพื่อทดสอบสมมติฐานทางสถิติในงานวิจัยสาขาต่าง ๆ เช่น ฟิสิกส์, เศรษฐศาสตร์, การเงิน, รัฐศาสตร์, จิตวิทยา, ชีววิทยา, อาชญาวิทยา และสังคมวิทยา การใช้ค่า "p" อย่างผิด ๆ เป็นประเด็นหนึ่งที่เป็นที่ถกเถียง
การใช้ค่า "p" ในบริบทของการพิสูจน์สมมติฐานนั้น ใช้เพื่อทดสอบสมมติฐานว่าง เพื่อหาว่าหลักฐานหนึ่งๆ มีนัยสำคัญทางสถิติมากน้อยเพียงใด ซึ่งการใช้สมมติฐานว่างนี้เป็นการประยุกต์แนวคิดพิสูจน์ด้วยหลักการแบบ reductio ad absurdum มาใช้ในทางสถิติ หรือกล่าวอีกอย่างหนึ่งก็คือ คำอ้างหนึ่ง ๆ จะเป็นที่น่าเชื่อถือ ถ้าคำอ้างที่ค้านคำอ้างนั้น ไม่น่าเป็นไปได้
ดังนั้นสมมติฐานหรือคำอ้างค้านในที่นี้ก็คือสมมติฐานว่าง ซึ่งเป็นสมมติฐานที่ต้องนิยามให้ชัดเจนในการพิสูจน์ ผลการวิจัยหนึ่ง ๆ จะมีนัยสำคัญทางสถิติ ถ้ามันทำให้เราสามารถปฏิเสธสมมติฐานว่างได้ ผลการวิจัยที่มีนัยสำคัญทางสถิติควรจะมีโอกาสเกิดขึ้นน้อยมากๆ หากสมมติให้สมมติฐานว่างเป็นจริง เช่นนั้นแล้วเราก็จำเป็นจะต้องปฏิเสธสมมติฐานว่าง ทำให้สมมติฐานที่จะเป็นจริงได้ ก็คือสมมติฐานอื่นที่ไม่ใช่สมมติฐานว่าง อย่างไรก็ดี ถ้าสมมติฐานทางเลือกไม่ได้มีสมมติฐานเดียว ลำพังเฉพาะการสามารถปฏิเสธสมมติฐานว่างได้ ไม่ได้บอกเราว่าสมมติฐานทางเลือกอื่นๆ นั้น อันไหนเป็นสมมติฐานที่ถูกต้อง
เครซีเออร์ (เพลงเทย์เลอร์ สวิฟต์)
"เครซีเออร์" () เป็นเพลงของศิลปินชาวอเมริกัน เทย์เลอร์ สวิฟต์ เพลงแต่งโดยสวิฟต์ และโรเบิร์ต เอลลิส ออร์รอลล์ ผลิตโดยนาธาน แชปแมน โดยสวิฟต์เป็นผู้ช่วยผลิตเพลง เพลงปรากฏในภาพยนตร์"" และในอัลบั้มเพลงประกอบภาพยนตร์ เพลงเป็นแนวบัลลาดผ่อนคลาย โดยมีความเป็นคันทรีและเนื้อเพลงเล่าถึงการมีความรัก สวิฟต์ร้องเพลงนี้ขณะปรากฏตัวในภาพยนตร์"แฮนนาห์ มอนทานา: เดอะมูฟวี" ฉากดังกล่าวถูกคัดมาใส่ในมิวสิกวิดีโอเพลง "เครซีเออร์" เพลงถูกเปิดตามรายการวิทยุเรดิโอดิสนีย์ และช่องดิสนีย์แชนเนิล ซึ่งช่วยส่งเสริมการจำหน่ายภาพยนตร์ เพลงติดชาร์ตอันดับที่ 17 บนชาร์ต"บิลบอร์ด"ฮอต 100 อันดับที่ 64 ในชาร์ตซิงเกิลของออสเตรเลีย อันดับที่ 67 ในชาร์ตแคนาเดียนฮอต 100 และอันดับที่ 100 ในชาร์ตซิงเกิลของสหราชอาณาจักร
"เครซีเออร์" ได้รับคำชมจากนักวิจารณ์ นักวิจารณ์กลายคนมองว่าเป็นเพลงประกอบที่ดีที่สุด เพลงเปิดให้ดาวน์โหลดทันทีหลังเพลงประกอบวางจำหน่าย เมื่อวันที่ 23 มีนาคม ค.ศ. 2009 และประสบความสำเร็จในออสเตรเลีย แคนาดา สหราชอาณาจักร และสหรัฐ อันดับสูงสุดคืออันดับที่ 17 ในชาร์ต"บิลบอร์ด"ฮอต 100 ในสหรัฐ
ประเทศไทยในโอลิมปิกฤดูหนาว 2018
ประเทศไทย เข้าร่วมแข่งขันกีฬาโอลิมปิกฤดูหนาวครั้งที่ 23 ค.ศ. 2018 (พ.ศ. 2561) ณ เมืองพย็องชัง ประเทศเกาหลีใต้ ระหว่างวันที่ 9 – 25 กุมภาพันธ์ พ.ศ. 2561 นับเป็นครั้งที่สี่ที่ไทยส่งนักกีฬาเข้าร่วมแข่งขัน โดยมีนักกีฬา 4 คน ได้แก่ นิโกลา ซานอน อเล็กเซีย อริษรา เชนเคล มาร์ค จันเหลือง และคาเรน จันเหลือง ลงแข่งขันใน 2 ประเภทกีฬา นับเป็นคณะผู้แทนที่ใหญ่ที่สุดของประเทศที่ส่งไปยังโอลิมปิกฤดูหนาว
ตัวแทนประเทศไทยที่ผ่านการคัดเลือกสกีอัลไพน์มีจำนวนสองคน ชายหนึ่งคนและหญิงหนึ่งคน
นักกีฬาไทยผ่านการคัดเลือกจำนวนสองคน ชายหนึ่งคนและหญิงหนึ่งคน ได้แก่ มาร์ค จันเหลือง และคาเรน จันเหลือง ซึ่งเป็นพี่น้องลูกครึ่งอิตาลี-ไทย จากเมือง Gressoney-La-Trinité ประเทศอิตาลี
พริบตา
"พริบตา" เป็นซิงเกิลในปี พ.ศ. 2560 ของนักร้องธงไชย แมคอินไตย์ ร่วมกับอภิวัชร์ เอื้อถาวรสุข จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้อง-แต่งทำนอง และเรียบเรียงโดย อภิวัชร์ เอื้อถาวรสุข ออกจำหน่ายในวันที่ 1 ธันวาคม พ.ศ. 2560 สังกัดค่ายจีเอ็มเอ็ม แกรมมี่ หลังจากที่แสตมป์เคยแต่งเพลง "น้ำตา" ในอัลบั้ม Simply Bird เมื่อ 10 ปีที่แล้ว
ที่มาของเพลงนี้ได้แรงบันดาลใจมาจากภาพยนตร์เรื่อง "หลับตาฝัน ถึงชื่อเธอ" หรือ "Your Name" เพลงนี้พูดถึงการจากลากับคนรัก และลิ้นหวังที่มีความหวัง ส่วนมิวสิกวีดีโอเพลงนี้ เผยแพร่ในวันที่ 2 กุมภาพันธ์ พ.ศ. 2561
เพลง "พริบตา" ติดอันดับสูงสุดที่ 2 จากการจัดอันดับของ IW Weekly Music Chart เพลงไทยสากล ระหว่างวันที่ 31 ธ.ค. 2560 - 6 ม.ค. 2561
สะพานมิตรภาพอัฟกานิสถาน–อุซเบกิสถาน
สะพานมิตรภาพอัฟกานิสถาน–อุซเบกิสถาน เป็นสะพานถนนกับรางรถไฟข้ามแม่น้ำอามูดาร์ยา เชื่อมเมืองฮัยราทอนในจังหวัดบัลค์ทางเหนือของประเทศอัฟกานิสถาน เข้ากับเมืองเตร์มึซของประเทศอุซเบกิสถาน สะพานนี้สหภาพโซเวียตสร้างขึ้น และเปิดใช้งานใน พ.ศ. 2525 เพื่อลำเลียงกองทัพในประเทศอัฟกานิสถาน
สะพานนี้เป็นจุดเชื่อมต่อถาวรเพียงแห่งเดียวสำหรับข้ามชายแดนอุซเบกิสถานและอัฟกานิสถาน ส่วนสะพานที่ใกล้ที่สุดซึ่งข้ามแม่น้ำอามูดาร์ยานั้นเป็นสะพานแบบสายท่อ (pipeline bridge) อยู่ที่เคลิฟ ห่างกันออกไปทางตะวันตกราว 120 กิโลเมตร (74.5 ไมล์) ตัดผ่านชายแดนเติร์กเมนิสถานและอัฟกานิสถาน
มีการปิดสะพานนี้ในเดือนพฤษภาคม พ.ศ. 2540 เมื่อกองทัพตอลิบานโจมตีเมืองมะซารีชะรีฟ และอุซเบกิสถานเกรงความวุ่นวายจะแพร่มาถึงประเทศตน สะพานเปิดอีกครั้งตั้งแต่วันที่ 9 ธันวาคม พ.ศ. 2544 ต่อมาในเดือนมกราคม พ.ศ. 2553 มีการเริ่มงานขยายทางรถไฟไปมะซารีชะรีฟ ซึ่งเสร็จลุล่วงในเดือนพฤศจิกายน ปีเดียวกัน
จูบาที่ 2
จูบาที่ 2 (เบอร์เบอร์สมัยใหม่: Yuba, ⵢⵓⴱⴰ; ลาติน: IVBA, Juba, กรีกโบราณ: Ἰóβας, Ἰóβα หรือ Ἰούβας) หรือ จูบาที่ 2 แห่งนูมิเดีย (ประสูติ 52 หรือ 50 ปีก่อนคริสตกาล - ค.ศ. 23 ) เป็นกษัตริย์ชาวเบอร์เบอร์แห่งนูมิเดีย และต่อมาได้เป็นกษัตริย์แห่งมอร์เรเตเนีย พระมเหสีพระองค์แรกของพระองค์คือ พระนางคลีโอพัตรา เซเลเนที่ 2 ซึ่งเป็นเจ้าหญิงจากราชวงศ์ปโตเลมี โดยเป็นพระราชธิดาของพระนางคลีโอพัตราที่ 7 กับแม่ทัพชาวโรมัน มาร์ค แอนโทนี
การสะกดจิต
การสะกดจิต () เป็นสภาพพิชานของมนุษย์ ที่มีการมุ่งความใส่ใจและลดความสนใจต่อสิ่งรอบตัว รวมทั้งตอบสนองต่อสิ่งชักจูงง่ายขึ้น
ทฤษฎีอธิบายสิ่งที่เกิดระหว่างการสะกดจิตแบ่งออกเป็นสองกลุ่ม ทฤษฎี"เปลี่ยนแปลงสภาพ" มองว่าการสะกดจิตเป็นการเปลี่ยนสภาพจิตหรือการอยู่ในภวังค์ (trance) สังเกตจากระดับความรู้สึกตัวที่แตกต่างจากสภาพพิชานปกติ ในทางตรงข้าม ทฤษฎี"ไม่ใช่สภาพ" มองว่าการสะกดจิตเป็นรูปแบบหนึ่งของการกำหนดบทบาทในจินตนาการ
คนที่เคยถูกสะกดจิตกล่าวว่าพวกเขารู้สึกมีสมาธิมากขึ้น และระหว่างถูกสะกดจิตยังสามารถตั้งสมาธิอย่างแรงกล้าไปยังความคิดหรือความทรงจำเฉพาะ โดยไม่สนใจสิ่งเร้าอื่น
ดรูซิลาแห่งมอร์เรเตเนีย
ดรูซิลาแห่งมอร์เรเตเนีย (Greek: Δρουσίλλη) อาจเป็นคนเดียวที่กล่าวโดยตากีอุส ซึ่งเป็นหลานสาวของมาร์ค แอนโทนี กับพระนางคลีโอพัตรา ถ้าเป็นเช่นนั้นพระองค์คงจะเป็นเจ้าหญิงแห่งมอร์เรเตเนีย ซึ่งเป็นพระราชธิดาพระองค์สุดท้องของพระราชินีคลีโอพัตรา เซเลเนที่ 2 กับกษัตริย์จูบาที่ 2 และเป็นพระขนิษฐาของกษัตริย์ปโตเลมีแห่งมอร์เรเตเนีย ซึ่งสันนิษฐานว่าพระองค์อาจจะประสูติเมื่อ 8 ปีก่อนคริสตกาล
ไม่ทราบเกี่ยวกับการมีพี่น้องของพระองค์ที่อายุมากกว่าทอเลมี พระราชบิดาของพระองค์คือ จูบาที่ 2 แห่งนูมิเดีย ซึ่งเป็นพระราชโอรสของกษัตริย์จูบาที่ 1 (กษัตริย์แห่งนูมิเดียมีเชื้อสายเบอร์เบอร์จากแอฟริกาเหนือซึ่งเป็นพันธมิตรของโรมันทั่วไปปอมเปย์) พระมารดาของพระองค์คือ พระนางคลีโอพัตรา เซเลเนที่ 2 เป็นพระราชธิดาของพระนางคลีโอพัตราที่ 7 แห่งอียิปต์กับมาร์ค แอนโทนี ทำให้พระนางดรูซิลล่าเป็นคนที่มีเชื้อสาย เบอร์เบอร์ กรีกและโรมัน
ดรูซิลาได้รับการตั้งพระนามเพื่อเป็นเกียรติแก่จักรพรรดินีแห่งโรมัน ลีเวีย ดรูซิลา หรือลูกชายของพระนางลีเวียคือนายพลโรมันเนโร เคลาดิอุส ดรูซัส พระนางดรูซิลาอาจจะประสูติในเมืองซีซาร์เรีย ซึ่งเป็นเมืองหลวงของอาณาจักรมอร์เรเตเนีย ในจักรวรรดิโรมันเมื่อ 5 ปีก่อนคริสตกาล และพระองค์อาจจะมีขึ้นที่นั่น พระมารดาของพระองค์เสียชีวิตเมื่อ 6 ปีก่อนคริสตกาล ดรูซิลลาก็ได้รับการศึกษาจากโรมันและกลายเป็นชาวโรมัน อย่างไรก็ตามไม่ค่อยมีใครรู้จักชีวิตของพระองค์
ได้รับการสันนิษฐานว่าพระองค์เป็นพระมเหสีพระองค์แรกของ แอนโทนีอุส เฟลิกซ์ แห่งแคว้นยูเดีย
ปิศาจ
ปีศาจ (; ) หมายถึง ผี วิญญาณชั่วร้ายให้โทษ ตรงข้ามกับเทวดาหรือทูตสวรรค์ซึ่งเป็นวิญญาณฝ่ายดีและให้คุณ เป็นคติที่มักพบในศาสนา เรื่องลี้ลับ วรรณกรรม บันเทิงคดี เรื่องปรัมปรา และนิทานพื้นบ้าน
คำว่า ปิศาจ ในภาษาสันกฤตแปลว่าผู้กินเนื้อ ใช้หมายถึงอสุรกายชนิดหนึ่งตามคติศาสนาแบบอินเดีย ในภาษาไทยใช้หมายถึงผี ส่วนคำว่า demon ในภาษาอังกฤษ มาจากคำว่า daimōn ในภาษากรีกซึ่งแปลว่า "เทวดา" "อัจฉริยะ" หรือมาจากคำว่า daemonium ในภาษาละตินซึ่งแปลว่า "วิญญาณร้าย"
องค์การบริหารส่วนตำบลรุ่งระวี
องค์การบริหารส่วนตำบลรุ่งระวี เป็นองค์กรปกครองส่วนท้องถิ่นแห่งหนึ่งในอำเภอน้ำเกลี้ยง จังหวัดศรีสะเกษ อยู่ห่างจากที่ตั้งอำเภอน้ำเกลี้ยงไปทางทิศตะวันตกเฉียงใต้ประมาณ 7 กิโลเมตร และห่างจากตัวหวัดศรีสะเกษประมาณ 40 กิโลเมตร
เดิมตำบลรุ่งระวีขึ้นกับตำบลน้ำเกลี้ยง และเมื่อประมาณปี พ.ศ. 2533 จึงได้แยกตัวเป็นตำบลรุ่งระวี อำเภอน้ำเกลี้ยง โดยรวมเอาหมู่บ้านบางส่วนของตำบลละเอาะเข้าไปด้วย
ชื่อตำบลรุ่งระวีได้มาโดยมีปลัดในสมัยนั้นชื่อนายอุดม ได้เสนอชื่อเพื่อเลือก 3 ชื่อ ดังนี้ 1. สวนป่า 2. ลำระวี 3. รุ่งระวี. และได้ร่วมกันลงมติตั้งชื่อตำบลว่า “ตำบลรุ่งระวี”
ต่อจากนั้นได้มีการจัดตั้งองค์กรในรูปแบบสภาตำบล ตามประกาศของคณะปฏิวัติที่ 326 ให้เป็นองค์กรที่ทำหน้าที่หลักในด้านการพัฒนาตำบลตอบสนองต่อนโยบายการกระจายอำนาจลงสู่ท้องถิ่น จากนั้นสภาตำบลจึงได้ยกฐานะเป็นองค์การบริหารส่วนตำบลรุ่งระวี ตั้งแต่วันที่ 30 มีนาคม 2539 ตามประกาศกระทรวงมหาดไทย เมื่อวันที่ 19 มกราคม 2539 เป็นต้นมา
ทิศเหนือ ติดต่อกับเขตตำบลน้ำเกลี้ยง อำเภอน้ำเกลี้ยง จังหวัดศรีสะเกษ
ทิศใต้ ติดต่อกับเขตตำบลตูม,ตำบลเสื่องข้าว อำเภอศรีรัตนะ จังหวัดศรีสะเกษ
ทิศตะวันออก ติดต่อกับเขตตำบลน้ำเกลี้ยง,ตำบลเขิน  อำเภอน้ำเกลี้ยง  จังหวัดศรีสะเกษ
ทิศตะวันตก  ติดต่อกับเขตตำบลตำแย ตำบลพรหมสวัสดิ์ และเทศบาลตำบลพยุห์
เนื้อที่
องค์การบริหารส่วนตำบลรุ่งระวีมีเนื้อที่ประมาณ 37.586 ตารางกิโลเมตร หรือ 23,491.25 ไร่
ลักษณะภูมิประเทศ
องค์การบริหารส่วนตำบลรุ่งระวี ตั้งอยู่บนพื้นที่ราบมีเนินเล็กน้อย (สูงกว่าระดับน้ำทะเล 120 เมตร )
และพื้นที่โดยทั่วไปเป็นที่สูงสลับลุ่มกระจายอยู่ทั่วไป มีลำห้วยไหลผ่าน 2 สาย คือ ห้วยระวี และห้วยทา
องค์การบริหารส่วนตำบลรุ่งระวี ประกอบด้วยหมู่บ้านทั้งสิ้นจำนวน 15 หมู่บ้าน
บ้านสบายใต้ หมู่ที่ 1
บ้านสบาย หมู่ที่ 2
บ้านสบาย หมู่ที่ 3
บ้านโนนงาม หมู่ที่ 4
บ้านหนองพะแนง หมู่ที่ 5
บ้านรุ่ง หมู่ที่ 6
บ้านหนองระไง หมู่ที่ 7
บ้านหนองแคน หมู่ที่ 8
บ้านหนองแลง หมู่ที่ 9
บ้านโนนโพธิ์ หมู่ที่10
บ้านโนนไชยงาม หมู่ที่ 11
บ้านหนองสบาย หมู่ที่ 12
บ้านกลาง หมู่ที่ 13
บ้านสบายเหนือ หมู่ที่ 14
บ้านรุ่งเหนือ หมู่ที่15
องค์การบริหารส่วนตำบลรุ่งระวี มีจำนวนประชากร 8,199 คน แบ่งเป็นชาย 4,184 คน หญิง 4,015 คน (ปี 2559)
เธอสุดแสบที่แอบรัก (ภาพยนตร์)
เธอสุดแสบที่แอบรัก เป็นภาพยนตร์ญี่ปุ่น กำกับโดย Kōji Shintoku เขียนบทโดย Junpei Yamaoka นำแสดงโดย Mizuki Yamamoto, Kei Inoo, Mackenyu และ Mei Nagano ดัดแปลงจากหนังสือการ์ตูนชื่อเดียวกัน ขียนโดย Miwa Ueda ออกฉายในประเทศญี่ปุ่นเมื่อ 20 พฤษภาคม 2560
สปลิต
สปลิต () เป็นเมืองที่ใหญ่ที่สุดเป็นอันดับสองของประเทศโครเอเชียและเมืองที่ใหญ่ที่สุดในภูมิภาคแดลเมเชีย ตั้งอยู่บนคาบสมุทรเล็ก ๆ ริมชายฝั่งตะวันออกของทะเลเอเดรียติก เมืองนี้เป็นแหล่งท่องเที่ยวยอดนิยมแห่งหนึ่งและเป็นศูนย์กลางการคมนาคมขนส่งภายในภูมิภาค และยังมีระบบขนส่งเชื่อมโยงกับกลุ่มเกาะในทะเลเอเดรียติกและเมืองในคาบสมุทรอิตาลีด้วย
สโมสรฟุตบอลอยุธยา ยูไนเต็ด ในฤดูกาล 2561
ฤดูกาล 2561 เป็นฤดูกาลที่ 3 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยหลังจากจบฤดูกาล 2560 สโมสรเปลี่ยนหัวหน้าผู้ฝึกสอนจาก ณรงค์พร เฉยไธสงโชดก เป็น มาซายูกิ มิอูระ ผู้ฝึกสอนชาวญี่ปุ่น ซึ่งนับเป็นผู้ฝึกสอนชาวต่างชาติรายแรกของสโมสร และมีการเก็บตัวฝึกซ้อมก่อนเปิดฤดูกาลที่ตำบลหนองสาหร่าย อำเภอปากช่อง จังหวัดนครราชสีมา
ในฤดูกาลนี้สโมสรสามารถทำผลงานได้ดีในไทยลีก 3 ตอนบน โดยยึดครองอันดับ 1 ได้อย่างยาวนานกว่า 3 เดือน ก่อนจะมีผลงานที่แผ่วลงไปในช่วงท้ายฤดูกาลทำให้ได้เพียงแค่ตำแหน่งรองแชมป์ และต้องไปแข่งขันในรอบเพลย์ออฟกับสโมสรฟุตบอลนรา ยูไนเต็ด ซึ่งสามารถเอาชนะได้ด้วยประตูรวม 2–1 ได้เลื่อนชั้นขึ้นไปแข่งขันในไทยลีก 2 ฤดูกาล 2562
! colspan=12 style="background:#009; color:#FFD700; text-align:center"| ผู้รักษาประตู
! colspan=12 style="background:#009; color:#FFD700; text-align:center"| กองหลัง
! colspan=12 style="background:#009; color:#FFD700; text-align:center"| กองกลาง
! colspan=12 style="background:#009; color:#FFD700; text-align:center"| กองหน้า
! colspan=12 style="background:#009; color:#FFD700; text-align:center"| ผู้เล่นที่ย้ายออกระหว่างฤดูกาล
ชีวิตเดี่ยว
"ชีวิตเดี่ยว" เป็นซิงเกิลในปี พ.ศ. 2561 ของนักร้องธงไชย แมคอินไตย์ ร่วมกับวงเก็ตสึโนวา จากโปรเจกต์อัลบั้มเพลงลำดับที่ 17 เบิร์ดมินิมาราธอน ประพันธ์เนื้อร้อง-แต่งทำนองโดย ปณต คุณประเสริฐ และเรียบเรียงโดย เก็ตสึโนวา ,พูนศักดิ์ จตุระบุล มีโปรดิวเซอร์โดย พูนศักดิ์ จตุระบุล ออกจำหน่ายพร้อมกับเผยแพร่มิวสิกวีดีโอในวันที่ 12 มกราคม พ.ศ. 2561 สังกัดค่ายจีเอ็มเอ็ม แกรมมี่
เพลง ชีวิตเดี่ยว เป็นเพลงของ "คนไม่มีแฟน" ที่ยังรอคอยใครสักคน และสื่อถึงทุกคนมองหาชีวิตคู่ คิดว่าเมื่อไหร่ชีวิตเดี่ยวจะจบสักที
เพลง "ชีวิตเดี่ยว" ติดอันดับสูงสุด 12 จากการจัดอันดับของ Youtube Top Trending ในไทย บนยอดวิวใน youtube หลังจากปล่อยไปได้ 1 วัน และติดอันดับสูงสุดที่ 1 จากการจัดอันดับของ iTunes TOP Charts THAILAND ใน real time ในวันที่ 12 มกราคม 2561
อย่าบอก
"อย่าบอก" เป็นซิงเกิลลำดับที่ 7 ของ อะตอม-ชนกันต์ รัตนอุดม ในปี พ.ศ. 2560 ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ ,กวิน อินทวงษ์ และชนกันต์ รัตนอุดม ออกจำหน่ายในวันที่ 7 พฤศจิกายน พ.ศ. 2560
เพลง อย่าบอก พูดถึงคนเราเวลาแยกกัน ความสัมพันธ์ที่ โดนแฟนบอกเลิก มันมักจะมีการแสดงความเสียใจของฝ่ายที่บอกเลิก แบบเค้าพยายามแสดงความเสียใจ ไม่รู้ว่าพยายามหรือเปล่า แต่คนที่ถูกบอก มันไม่มีประโยชน์เลย คำขอโทษ หรือเหตุผลที่เค้าจะแสดงหรือต้องการให้อีกคนรู้ว่าเสียใจ มันไม่มีประโยชน์ ทุกคนมีเหตุผลของตัวเอง คงโทษใครไม่ได้ว่าเป็นความผิดของเค้า เพลงนี้ยังพูดในมุมว่า ถ้าจะไปก็ไปเลย ไม่ต้องพูดมากดีกว่า ใจความ คือ จะมาเสียเวลาพูดทำไมว่า เสียใจขนาดไหน ก็เค้าเลือกจะไป ผมว่า คนแพ้ควรมีเวลาทำใจอย่างสงบ ปราศจากการตอแยจากคนที่เลือกจะไปแล้ว
ส่วนมิวสิกวีดีโอนี้ มีเนื้อหาเป็นเรื่องในออฟฟิศ เป็นเรื่องของการแสร้งทำเป็นเสียใจซะมากกว่า มันอาจจะบิดไปจากเรื่องจริงประมาณนึง แต่เราว่ามันก็น่าจะเจ็บปวดอยู่ เป็นนางเอกที่อยากให้โลกรู้ว่า ตัวเองเสียใจ ทั้งๆที่ตัวเองมีคนใหม่อยู่แล้ว แต่ว่าพระเอกคนที่เจ็บจริงไม่พูดอะไรเลย
เพลง อย่าบอก ติดอันดับสูงสุด 1 จากการจัดอันดับของ Youtube Top Trending ในไทย ด้วยบนยอดวิว 1,000,000 วิว ใน youtube หลังจากปล่อยไปได้ 1 วัน
The Mask Singer หน้ากากนักร้อง ซีซันที่ 4
The Mask Singer หน้ากากนักร้อง ซีซันที่ 4 รายการโทรทัศน์ประเภทเรียลลิตีโชว์มิวสิกโชว์และเป็นฤดูกาลที่ 4 ของรายการ The Mask Singer หน้ากากนักร้อง ของประเทศไทยผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) ดำเนินรายการโดย กันต์ กันตถาวร ออกอากาศทุกวันพฤหัสบดี เวลา 20.05 – 21.45 น. (โดยประมาณ) เริ่มออกอากาศตอนแรกวันที่ 8 กุมภาพันธ์ พ.ศ. 2561
คณะกรรมการในรายการซีซันที่ 4 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน โดยคณะกรรมการจะมีทั้งหมด 7 คน ในแต่ละเทปที่ออกอากาศ ซึ่งจะประกอบด้วยกรรมการประจำรายการ 8 ท่าน ซึ่งจะสลับสับเปลี่ยนในแต่ละเทป และ กรรมการรับเชิญ
รายนามของคณะกรรมการแต่ละคน มีดังนี้ 
รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้เรตติ้งที่มีอันดับสูงที่สุดในแต่ละฤดูกาลจะแสดงด้วย และเรตติ้งอันดับต่ำที่สุดในแต่ละฤดูกาลจะแสดงด้วย
โม่ญี่น
โม่ญี่น (, ) เป็นเมืองที่ตั้งอยู่ในรัฐกะชีน ประเทศพม่า เป็นเมืองหลักของจังหวัดและอำเภอโม่ญี่น
ซู่เอ๋อร์ฮาชื่อ
ซู่เอ๋อร์ฮาชื่อ ( ; 1564 – 25 กันยายน 1611) ผู้นำเผ่า หนี่ว์เจิน และสมาชิกของ ราชสกุลอ้ายซินเจว๋หลัว พระองค์เป็นพระอนุชาของ จักรพรรดินู่เอ๋อร์ฮาชื่อ ปฐมจักรพรรดิแห่งราชวงศ์โฮ่วจินซึ่งในเวลาต่อมาคือ ราชวงศ์ชิง
สไมล์อะลิตเติ้ลสไมล์ฟอร์มี
สไมล์อะลิตเติ้ลสไมล์ฟอร์มี () ซิงเกิล ในปี ค.ศ. 1969 โดยวง เดอะฟลายอิ้งแมชชีน วงดนตรีป๊อปร็อกสัญชาติอังกฤษซึ่งได้อันดับ 5 ใน ยูเอส บิลบอร์ดฮอต 100 ระหว่างฤดูใบไม้ร่วงปีนั้นและได้อันดับ 5 ในกลุ่มผู้ฟังกลุ่มผู้ใหญ่
เพลงนี้ฮิตที่สุดในแคนาดาเมื่อได้อันดับ 4 ในแคนาเดียนท็อปซิงเกิลและได้อันดับ 6 ในกลุ่มผู้ฟังกลุ่มผู้ใหญ่
ใน พ.ศ. 2529 วง ซิกซ์เซ้นซ์ วงดนตรีป๊อปสัญชาติไทยสังกัด อาร์เอสซาวด์ ได้นำทำนองเพลงนี้ไปใช้ในเพลงเพียงรักและเข้าใจซึ่งเป็นเพลงเอกในสตูดิโออัลบั้มชุดสุดท้ายของพวกเขา
รัฐมนตรีเพื่อความเหงา
รัฐมนตรีเพื่อความเหงา () เป็นบทบาทที่จัดตั้งขึ้นในสหราชอาณาจักรเมื่อเดือนมกราคม ค.ศ. 2018 ผู้รับบทบาทคนแรก คือ เทรซีย์ เคราช์ (Tracey Crouch)
บทบาทใหม่นี้จะนำข้อเสนอของคณะกรรมการโจค็อกซ์ว่าด้วยความเหงา (Jo Cox Commission on Loneliness) มาพิจารณาดำเนินการ โดยผู้รับบทบาทจะทำงานร่วมกับคณะกรรมการดังกล่าว รวมถึงองค์กรธุรกิจและการกุศล เพื่อสร้างยุทธศาสตร์ระดับรัฐบาล
อนุชิต ภักดีแก้ว
อนุชิต ภักดีแก้ว (; 29 กันยายน พ.ศ. 2539 –) เป็นนักกีฬาวอลเลย์บอลชาย ผู้ทำหน้าที่ร่วมสังกัดแอร์ฟอร์ซ ในตำแหน่งตัวบล็อกกลาง
เมร์เซเดสแห่งออร์เลอ็อง สมเด็จพระราชินีแห่งสเปน
มารีอา เด ลัส เมร์เซเดสแห่งออร์เลอ็อง ()
เมร์เซเดสแห่งออร์เลอ็อง สมเด็จพระราชินีแห่งสเปน (เดิม "เจ้าหญิงเมร์เซเดสแห่งออร์เลอ็อง") เสด็จพระราชสมภพเมื่อวันที่ 24 มิถุนายน พ.ศ. 2423 ณ กรุงมาดริด เป็นพระธิดาในอ็องตวน ดอร์เลอ็อง และอินฟันตาลุยซา เฟร์นันดา ดัชเชสแห่งมงป็องซีเย เป็นพระราชนัดดาในพระเจ้าเฟร์นันโดที่ 7 แห่งสเปน ผ่านทางสายพระราชมารดา และเป็นพระภาคิไนยในสมเด็จพระราชินีนาถอีซาเบลที่ 2 แห่งสเปน แม้ว่าทางพระบิดาจะเป็นเจ้าชายจากประเทศฝรั่งเศส แต่พระชนม์ชีพส่วนมากของพระองค์นั้นประทับในสเปนเป็นหลักและพำนักในพระราชวังหลวง
เจ้าหญิงเมร์เซเดสเข้าพระราชพิธีอภิเษกสมรสกับพระเจ้าอัลฟอนโซที่ 12 แห่งสเปน ผู้เป็นพระญาติชั้นที่ 1 ในพระองค์ เนื่องจากพระเจ้าอัลฟอนโซที่ 12 เป็นพระราชโอรสในสมเด็จพระราชินีนาถอิซาเบล ผู้เป็นพระมาตุจฉาแท้ ๆในพระองค์ เมื่อวันที่ 23 มกราคม พ.ศ. 2421 ขณะมีพระขนมายุปีที่ 17 ย่างเข้าปีที่ 18 ได้รับพระราชทานพระอิสริยยศเป็น สมเด็จพระราชินีแห่งสเปน แต่ไม่มีพระราชบุตรร่วมกัน
เมร์เซเดสแห่งออร์เลอ็อง สมเด็จพระราชินีแห่งสเปน เสด็จสวรรคตเมื่อวันที่ 26 มิถุนายน พ.ศ. 2421 หลังจากเป็นวันครบรอบพระชนมายุปีที่ 18 พรรษา เพียง 2 วัน ด้วยพระโรคไข้รากสาดใหญ่ โดยพระองค์เป็นสมเด็จพระราชินีเพียง 5 เดือนเท่านั้น พระเจ้าอัลฟอนโซที่ 12 เสียพระราชหฤทัยมาก เมื่อทรงอภิเษกสมรสครั้งที่ 2 กับมาเรีย คริสตินาแห่งออสเตรีย สมเด็จพระราชินีแห่งสเปน และมีพระราชธิดาพระองค์แรก จึงพระราชทานพระนามว่า เมร์เซเดส เพื่อเป็นการถวายพระเกียรติแด่พระองค์
นางงามนานาชาติ 2016
นางงามนานาชาติ 2016, ครั้งที่ 56 ซึ่งจัดขึ้นเมื่อวันที่ 27 ตุลาคม พ.ศ. 2559 ที่โตเกียวโดมซิตี้ฮอลล์ ในกรุงโตเกียว, ประเทศญี่ปุ่น. Edymar Martínez จากเวเนซุเอลาซึ่งผู้ได้รับการสวมมงกุฎโดย Kylie Verzosa จากฟิลิปปินส์เมื่อสิ้นสุดการแข่งขัน.
69 ผู้แข่งขันที่ได้รับการยืนยันแล้ว:
ผู้เข้าแข่งขันที่เคยแข่งขันหรือจะแข่งขันในงานประกวดความงามนานาชาติอื่น ๆ :
นางงามจักรวาล 2018
นางงามจักรวาล 2018 () เป็นการจัดประกวดนางงามจักรวาลครั้งที่ 67 กำหนดจัดในวันที่ 17 ธันวาคม ค.ศ. 2018 ณ อิมแพ็ค อารีน่า นนทบุรี ประเทศไทย โดย เดมี-ลีห์ เนล-ปีเตอร์ ได้สวมมงกุฎให้แก่ แคทรีโอนา เกรย์นางงามจักรวาลคนที่ 67
องค์กรนางงามจักรวาลได้พยายามที่จะจัดการประกวดนางงามจักรวาล 2018 ในประเทศจีน ซึ่งทางการจีนปฏิเสธที่จะถ่ายทอดสดการประกวด
โดยฟิลิปปินส์ซึ่งเป็นเจ้าภาพนางงามจักรวาล 2016 ได้รับการติดต่อจากองค์กรนางงามจักรวาลให้รับหน้าที่เจ้าภาพนางงามจักรวาล 2018
ซึ่งในเดือนเมษายน ค.ศ. 2018 วันดา ตุลโฟ เตโอ (Wanda Tulfo Teo) รัฐมนตรีว่าการกระทรวงท่องเที่ยวฟิลิปปินส์ ได้มีโอกาสพูดคุยกับประธานาธิบดีฟิลิปปินส์ โรดรีโก ดูแตร์เต ในเรื่องการเป็นเจ้าภาพการประกวดนางงามจักรวาล 2018 ที่เมืองโบราไกย์ ประมาณเดือนพฤศจิกายน ค.ศ. 2018 หลังจากเมืองนี้ถูกปิดให้นักท่องเที่ยวเยี่ยมชมเป็นเวลา 6 เดือน ตุลโฟ เตโอประกาศว่าฟิลิปปินส์มีโอกาสถึง 90% ในการเป็นเจ้าภาพการประกวดนางงามจักรวาล 2018 และยังเปิดเผยอีกว่าการท่องเที่ยวฟิลิปปินส์กำลังมองหาผู้สนับสนุน เนื่องจาก LCS Holdings Inc. ของ Chavit Singson (ผู้สนับสนุนหลักปี ค.ศ. 2016) ได้ออกจากการเป็นผู้สนับสนุน ภายหลังฟิลิปปินส์ได้ประกาศว่าจะไม่มีการประกวดนางงามจักรวาล 2018 และผู้สนับสนุนรายใหญ่ในการประกวดนางงามจักรวาล 2016 ได้ร้องขอให้ถอนตัวออกจากการเป็นเจ้าภาพการประกวดนางงามจักรวาล 2018 เนื่องจากประเทศมีข้อจำกัดเรื่องงบประมาณ และความกังวลด้านอื่นๆ
เมื่อวันที่ 31 กรกฎาคม ค.ศ. 2018 ได้มีการแถลงข่าวการเป็นเจ้าภาพของประเทศไทย โดยประธานองค์กรนางงามจักรวาล พอลลา ชูการ์ต ณ ห้องเอนกประสงค์ ชั้น 1 หอศิลปวัฒนธรรมแห่งกรุงเทพมหานคร โดยมีอาภัสรา หงสกุล นางงามจักรวาล 1965, นาตาลี เกลโบวา นางงามจักรวาล 2005 และเดมี-ลีห์ เนล-ปีเตอร์ นางงามจักรวาล 2017 เข้าร่วมการแถลงข่าวการจัดประกวดด้วย โดยประเทศไทยได้สิทธิ์การจัดการประกวดเป็นครั้งที่สาม ต่อจากปี 1992 และ 2005 ซึ่งรอบตัดสินกำหนดจัดขึ้นในวันที่ 17 ธันวาคม ค.ศ. 2018
94 ผู้เข้าประกวดที่ได้รับการยืนยันเข้าร่วมการประกวดครั้งล่าสุดในปี ค.ศ. 2015:
เข้าร่วมการประกวดครั้งล่าสุดในปี ค.ศ. 2016:ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
มิสเวิลด์
นางงามนานาชาติ
มิสซูปราเนชันแนล
มิสแกรนด์อินเตอร์เนชันแนล
มิสเอิร์ธ
มิสอินเตอร์คอนติเนนตัล
เดอะมิสโกลบ
มิสโกลบอินเตอร์เนชันแนล
มิสทัวริซึมอินเตอร์เนชันแนล
มิสออเรียนทัลทัวริซึม
มิสทัวริซึมควีนออฟเดอะเยียร์อินเตอร์เนชันแนล
มิสอีโคอินเตอร์เนชันแนล
มิสทีนอินเตอร์เนชันแนล
นูเอสตรา เบเยซา ลาตินา
เรย์นา อิสปาโนอาเมริกานา
ท็อปโมเดลออฟเดอะเวิลด์
เรย์นาโด อินเตร์นาเซียวนัล เดล กาเฟ
เฟซออฟบิวทีอินเตอร์เนชันแนล
โมเดิร์นออฟเดอะเวิลด์
มิสเพิร์ลออฟเดอะเวิลด์
มิสอเมริกา
เจ้าหญิงเมียะพะยากะเล
เจ้าหญิงเมียะพะยากะเล (; 25 เมษายน พ.ศ. 2430 – 3 มีนาคม พ.ศ. 2479) เป็นพระราชธิดาพระองค์เล็กในพระเจ้าธีบอกับพระนางศุภยาลัต พระมหากษัตริย์และสมเด็จพระราชินีองค์สุดท้ายของพม่า
พระองค์ได้รับสมญาจากสหราชอาณาจักรว่า "เจ้าหญิงขบถ" เพราะทรงเขียนแถลงการณ์ทวงคืนอาณาจักรของพระราชบิดารวมทั้งอัญมณีและเครื่องประดับประจำราชวงศ์คืน หลังพม่าถูกผนวกเข้าเป็นอาณานิคมของสหราชอาณาจักร เดิมพระองค์ประทับที่เมืองรัตนคิริ บริติชราชในปี พ.ศ. 2458 แต่ภายหลังพระองค์ถูกสั่งให้ย้ายไปประทับ ณ เมืองมะละแหม่งในพม่าภายใต้การปกครองของสหราชอาณาจักรเมื่อปี พ.ศ. 2475
เจ้าหญิงเมียะพะยากะเลเสกสมรสกับโก โก ไนง์ อดีตภิกษุในร่างกุ้งเมื่อวันที่ 1 กรกฎาคม พ.ศ. 2463 มีพระโอรส-ธิดาหกคน ได้แก่
พระองค์สิ้นพระชนม์เมื่อวันที่ 3 มีนาคม พ.ศ. 2479 ณ พระตำหนักบนถนนแคนตันเมนต์ เมืองมะละแหม่ง
วอลเลย์บอลชายไทยแลนด์ลีก 2010
วอลเลย์บอลชายไทยแลนด์ลีก 2010 หรือ วอลเลย์บอลชายไทยแลนด์ลีก ฤดูกาล 2553 โดยครั้งนี้จัดขึ้นเป็นครั้งที่ 5 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยจะเริ่มแข่งขันในวันที่ 30 มกราคม พ.ศ. 2553 และสิ้นสุดฤดูกาลในวันที่ 22 พฤษภาคม พ.ศ. 2553
รางวัลนักกีฬายอดเยี่ยมแต่ละตำแหน่งดังต่อไปนี้
เจ้าหญิงเมียะพะยา
เจ้าหญิงเมียะพะยา (; 7 มีนาคม พ.ศ. 2429 – 21 กรกฎาคม พ.ศ. 2505) เป็นพระราชธิดาพระองค์ที่สามในพระเจ้าธีบอกับพระนางศุภยาลัต พระมหากษัตริย์และสมเด็จพระราชินีองค์สุดท้ายของพม่า
พระองค์เสกสมรสครั้งแรกกับไท้ตินโกตอจี หรือ โกดอจีไนง์ พระนัดดาในเจ้าชายกะนองเมื่อปี พ.ศ. 2465 แล้วหย่ากัันในปี พ.ศ. 2472 มีพระธิดาเพียงคนเดียวคือริตา หรือไท้ซูจีพะยา (ต่อมาพะยา ริตาได้สมรสกับต่อพะยาซึ่งเป็นลูกพี่ลูกน้อง) เจ้าหญิงเมียะพะยาเสกสมรสหนที่สองกับอูเมียะอู หรือหม่องเมียะอู นักกฎหมายชาวพม่า ผู้เสียชีวิตในช่วงที่ญี่ปุ่นเข้าปกครองพม่า
เจ้าหญิงเมียะพะยาสิ้นพระชนม์ด้วยโรคมะเร็งเมื่อวันที่ 21 กรกฎาคม พ.ศ. 2505 ณ เมืองเมเมียว (ปัจจุบันคือเมืองปหฺยิ่น อู๊ ลหฺวิ่น ประเทศพม่า)
แสงเทียนน้อย ส.รุ่งโรจน์
แสงเทียนน้อย ส.รุ่งโรจน์ หรือ แสงเทียนน้อย ศิษย์สุรพงษ์ เป็นทั้งนักมวยไทยและหัวหน้าค่ายมวยที่มีชื่อเสียง ผู้เป็นเจ้าของฉายา "จอมจุมพิต"
แสงเทียนน้อย ส.รุ่งโรจน์ มีชื่อจริงคือธีรพันธ์ ชินานัด (ชื่อเล่น: ตู่) เขาเป็นนักมวยไทยที่ใช้การเตะซ้าย และแทงเข่าที่รุนแรง ซึ่งเคยเป็นฝ่ายชนะนักมวยไทยที่มีชื่อเสียงแห่งยุคหลายราย อาทิ นกหวีด เดวี่, ฉมวกเพชร ส.ศิรินันท์ และป้อมเพชร นราตรีกุล
แสงเทียนน้อย เคยปะทะกับนักมวยไทยที่มีชื่อเสียงอย่างนำพล หนองกี่พาหุยุทธ ตลอดจนนักมวยไทยชาวดัตช์ ผู้มีนามว่ารามอน เดกเกอร์
ณ วันที่ 12 มีนาคม พ.ศ. 2542 แสงเทียนน้อยเป็นฝ่ายแพ้น็อกฟีดาน จากประเทศตุรกี ในยกที่ 4 เนื่องด้วยไหล่หลุด ที่อิมแพค อารีน่า เมืองทองธานี และอีก 1 ปีต่อมา เขาได้เดินทางไปปะทะกับอิโตะ ที่ประเทศญี่ปุ่น ทว่าเกิดไหล่หลุดอีกครั้งจึงเป็นฝ่ายแพ้น็อกทางเทคนิคในยกสุดท้าย ส่งผลให้แสงเทียนน้อยตัดสินใจแขวนนวม
หนึ่งในเอกลักษณ์ของแสงเทียนน้อย เมื่อเขาเป็นฝ่ายชนะ จะทำการเข้าไปหาคู่ชกเพื่อหอมแก้ม ซึ่งเป็นทั้งการฉลองชัยชนะ และปลอบใจคู่ต่อสู้ อันเป็นที่มาของฉายา "จุมพิตพิฆาต"เว็บไซต์"ข่าวสด" ได้กล่าวขวัญถึงแสงเทียนน้อย ว่าเป็นคู่ปรับคนสำคัญของนกหวีด เดวี่ และมีผลงานการแลกอาวุธหนัก ๆ กับวันเผด็จ ผู้ครองฟ้า
หลังจากแขวนนวม แสงเทียนน้อยได้ทำหน้าที่เป็นผู้ฝึกสอนมวยไทยที่ต่างประเทศเป็นเวลาหลายปี โดยมีลูกศิษย์ทั่วโลกเป็นจำนวนมาก กระทั่งมาเป็นเจ้าของค่ายมวย ท.แสงเทียนน้อย ที่จังหวัดปทุมธานี ตลอดจนทำหน้าที่เป็นผู้จัดรายการแข่งขันมวยไทย
นอกจากนี้ เขายังเคยทำหน้าที่เป็นหัวหน้าคณะของธนญชัย ท.แสงเทียนน้อย รวมถึงช่อฟ้า ท.แสงเทียนน้อย
แสงเทียนน้อย มีบุตรชายคือโมเสส ท.แสงเทียนน้อย (ชื่อจริง: ปิยะพันธ์ ชินานัด) ซึ่งเป็นนักมวยไทยเช่นกัน
ช็อง แจ-ว็อน
จอง แจวอน (ฮันกึล :정제원;วันเกิด 29 มีนาคม,2537), เขาเป็นที่รู้จักดีในชื่อวงการ คือ วอน  , เขาเป็นแรปเปอร์,นักร้อง,นักแต่งเพลงชาวเกาหลีใต้. แจวอนเคยเดบิวต์ในปี 2015 (2558) ในนาม 1Punch ร่วมกับ Kim Samuel (คิม ซามูเอล) แต่ต่อมา วอนได้ย้ายจากค่าย  D-Business Entertainment ไปที่  YG Entertainment และ 1Punch ได้ยุบลงในเดือนกันยายน
เขายังเป็นที่รู้จักสำหรับการปรากฏตัวของเขาในรายการ Show Me the Money ในซีซั่น 4 และ 5
วอนเริ่มต้นในอาชีพนักร้องในการเป็นส่วนหนึ่งของวงฮิปฮอปคู่ในนาม 1Punchd กับ Samuel ภายใต้ความร่วมมือระหว่างค่าย D-Business Entertainment และ Brave Entertainment. พวกเขาเดบิวต์ ในเดือนที่ 23 มกราคม และได้ปล่อยเพลงที่ชื่อ " Turn Me Back " ซึ่งเป็นเพลงไตเติ้ลของอัลบั้ม  " The Anthem " และผ่านไปได้ไม่นานเขาก็ไปออกรายการ Show Me The Money Season 4   เมื่อวันที่ 21 กันยายนทาง YG Entertainment เล็งเห็นความสามารถของเขาในบทบาทไอดอลแร๊พเปอร์ ทาง YG Ent. จึงได้ทำข้อตกลงกับ D-Business ทำให้ One จะทำกิจกรรมในนามของศิลปินค่าย YG นับตั้งแต่นั้นเป็นต้นมา
ในวันที่ 11 กรกฎาคม,แจวอนได้เดบิวต์ในนามศิลปินเดี่ยวภายใต้ความดูแลของค่าย YG Entertainment โดยได้ปล่อยอัลบั้มแรกของเขาคือ " One Day "
ในเดือนตุลาคมที่ผ่านมา YG Entertainment ประกาศว่าวอนจะแสดงละคร
 tvN's DRAMA "Hwayugi" ที่จะ เริ่มฉายในเดือนธันวาคม
พชรณมน นนทภา
พชรณมน นนทภา (ชื่อเล่น: อิ๋ว, ชื่อเดิม: ศศิธร นนทภา) เธอเป็นนักแสดงหญิงชาวไทย เป็นที่รู้จักจากซีรีส์เรื่อง "ตำนานสมเด็จพระนเรศวรมหาราช เดอะซีรีส์" รับบทเป็น พระสุพรรณกัลยา
เธอเริ่มเข้ามาทำงานในวงการบันเทิงในช่วงที่เธอศึกษาในมหาวิทยาลัยศรีนครินทรวิโรฒ ประสานมิตรในช่วงปี 1 ซึ่งตอนนั้นได้ประกวดมิสกอสซิปเกิร์ล 2012 และได้รางวัลรองอันดับ 2 มา จึงมีโอกาสได้เซ็นสัญญากับค่ายโมโน จากนั้นก็เริ่มได้ถ่ายนิตยสาร และเป็นพิธีกรสกู๊ปรายการ และต่อมาเธอก็รับบทเป็นธารใส ในละครเรื่อง ตี๋ใหญ่ ดับ ดาว โจร และบทพระสุพรรณกัลยา ในละครซีรีส์เรื่อง ตำนานสมเด็จพระนเรศวรมหาราช เดอะซีรีส์ ภาคองค์ประกันหงสา
ฟร็อยเดินแบร์ค
ฟร็อยเดินแบร์ค () เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี มีประชากรราว 18,000 คน เมืองนี้โดดเด่นในเรื่องของบ้านครึ่งไม้ที่มีความงดงามและมีความสำคัญทางประวัติศาสตร์
สโมสรฟุตบอลจังหวัดพระนครศรีอยุธยา ฤดูกาล 2560
||rowspan=1| เลื่อนชั้นไปสู่ THAI League 2
วอลเลย์บอลชายไทยแลนด์ลีก 2009
วอลเลย์บอลชายไทยแลนด์ลีก 2009 หรือ วอลเลย์บอลชายไทยแลนด์ลีก ฤดูกาล 2552 (เฟดเดอร์บรอย ไทยแลนด์ลีก 2552 ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 4 ของการแข่งขัน ซึ่งมีทีมเข้าร่วมการแข่งขันทั้งหมด 10 ทีม
สโมสรวอลเลย์บอลเพชรบูรณ์ เป็นชนะเลิศในฤดูกาลนี้ ซึ่งชนะเลิศเป็นสมัยแรก
วอลเลย์บอลหญิงไทยแลนด์ลีก 2009
วอลเลย์บอลหญิงไทยแลนด์ลีก 2009 หรือ วอลเลย์บอล "เฟดเดอร์บรอย" ไทยแลนด์ลีก ครั้งที่ 4 (เฟดเดอร์บรอย ไทยแลนด์ลีก 2009 ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 4 ของการแข่งขัน ซึ่งมีทีมเข้าร่วมการแข่งขันทั้งหมด 10 ทีม โดยทีมสโมสรวอลเลย์บอลกรุงเทพมหานคร เป็นชนะเลิศในฤดูกาลนี้ ซึ่งชนะเลิศเป็นสมัยแรก
นางงามนานาชาติ 2018
นางงามนานาชาติ 2018 () เป็นการจัดประกวดนางงามนานาชาติครั้งที่ 58 โดย เควิน ลีเลียนา นางงามนานาชาติ 2017 ชาวอินโดนีเซีย จะสวมมงกุฎให้แก่นางงามนานาชาติคนใหม่
ในวันที่ 12 เมษายน 2018 ได้มีการประกาศในเว็บไซต์ที่ Akemi Shimomura ประธานสมาคมวัฒนธรรมระหว่างประเทศได้ประกาศว่าการประกวด 2018 จะจัดขึ้นที่ โตเกียวโดม ซิตี้ฮอลล์, โตเกียว, ประเทศญี่ปุ่นเมื่อวันที่ 9 พฤศจิกายน 2018
77 ผู้เข้าประกวดที่ได้รับการยืนยัน
เข้าร่วมการประกวดครั้งสุดท้ายในปี ค.ศ. 1961:
เข้าร่วมการประกวดครั้งสุดท้ายในปี ค.ศ. 1999:
เข้าร่วมการประกวดครั้งสุดท้ายในปี ค.ศ. 2011:
เข้าร่วมการประกวดครั้งสุดท้ายในปี ค.ศ. 2014:
เข้าร่วมการประกวดครั้งสุดท้ายในปี ค.ศ. 2015:
เข้าร่วมการประกวดครั้งสุดท้ายในปี ค.ศ. 2016:
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
รายชื่อเครื่องอิสริยาภรณ์ตรินิแดดและโตเบโก
เครื่องอิสริยาภรณ์ตรินิแดดและโตเบโก ประธานาธิบดีตรินิแดดและโตเบโก ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้:
ผู้ที่ได้รับอิสริยาภรณ์ สามารถใช้ชื่อย่อของอิสริยาภรณ์ต่อท้ายชื่อของตน ตามธรรมเนียมของสหราชอาณาจักร และ เครือจักรภพ.
ภายหลังการประกาศเอกราชเมื่อ ค.ศ. 1962 เครื่องอิสริยาภรณ์ต่างๆได้มอบให้แก่พลเมืองจักรวรรดิบริติช. ค.ศ. 1967 ได้มีการตรากฎหมายว่าด้วยเครื่องอิสริยาภรณ์ ต่อมา ในปี ค.ศ. 1969 ได้มีการเครื่องอิสริยาภรณ์เป็นครั้งแรก.
โดยคณะรัฐมนตรีได้คัดเลือกแบบของเหรียญอิสริยาภรณ์ ภายใต้คณะกรรมการพิจารณาการแบบอิสริยาภรณ์ โดยมีผู้ชนะเลิศในการออกแบบอิสริยาภรณ์ประเภทต่างๆ ได้แก่:
1. Ms Wilhelmina McDowell, ผู้ออกแบบกางเขนตรีเอกภาพ
2. Mrs A. Jardine ผู้ออกแบบเหรียญชาโคเนีย
3. The designers of Messrs Y. DeLima and Co. Limited, who conceptualised the Hummingbird Medal.
4. Mr Ebenezer Edwards ผู้ออกแบบเหรียญบริการสาธารณะ
รายชื่อเครื่องอิสริยาภรณ์คาซัคสถาน
เครื่องอิสริยาภรณ์คาซัคสถาน ได้รับการตราไว้ในกฎหมายรัฐบัญญัติ "เครื่องอิสริยาภรณ์แห่งสาธารณรัฐคาซัคสถาน." เลขที่. 2676 เมื่อวันที่ 12 ธันวาคม ค.ศ. 1995 สืบทอดรูปแบบมาจากดวงตราเครื่องอิสริยาภรณ์สหภาพโซเวียต โดยประธานาธิบดีคาซัคสถาน ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้.
รายชื่อเครื่องอิสริยาภรณ์คีร์กีซสถาน
เครื่องอิสริยาภรณ์คีร์กีซสถาน ได้รับการตราไว้ในกฎหมายรัฐบัญญัติ "เครื่องอิสริยาภรณ์แห่งสาธารณรัฐคีร์กีซสถาน." สืบทอดรูปแบบมาจากดวงตราเครื่องอิสริยาภรณ์สหภาพโซเวียต โดยประธานาธิบดีคีร์กีซสถาน ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้.